recursal/SuperWikiNEXT-32B huggingface dataset:
Vista panorámica de Sleat
**Sleat** (en holandés: *Sloten*) é unha cidade do concello de De Fryske Marre en Frisia. Localízase preto do lago Sleattemer, entre De Lemmer e Balk. Con 715 habitantes, é a máis pequena das once cidades frisoas. Dende 1851 ata a reforma municipal de 1984, Sleat tivo o seu propio concello, que limitaba con Gaasterland, Doanjewerstaal e Lemsterland. Logo pertenceu ao municipio de Gaasterlân-Sleat ata o 1 de xaneiro de 2014.

Historia
--------

Sleat en 1664
Muíño De Kaai (1755)
Igrexa Reformada (1647)
Igrexa católica de San Federico (1933)
A orixe de Sleat foi unha fortaleza, propiedade da familia Van Harinxma thoo Slooten, do século XIII construída onde o camiño de Gaasterlân a Doanjewerstâl cruzaba a vía de auga que ía dende Snits ata Teakesyl. Nun documento do 30 de agosto de 1426 xa figuraba como cidade. En 1523 foi a última cidade frisoa en caer en mans dos herdeiros do conde de Holanda. No asedio de Sleat en 1523, no que estaban acampadas tropas frisoas e de Gueldres resultou ferido Jan van Wassenaar, o derradeiro cabaleiro holandés en morrer na loita pola conquista de Frisia. Esta a súa localización privilexida, na vía fluvial que ía de Snits ata o antigo Zuiderzee e que en Sleat cruzaba coa estrada de Alemaña a Starum posibilitaba exercer un control estratéxico sobre a rexión.

Durante a Guerra dos oitenta anos Sleat gozou dunha importante posición clave, os españois intentaron conquistar a cidade agochando homes nun buque de guerra mais a estratexia falloulles. No final da segunda guerra mundial os alemáns voaron a ponte sobre o Ie para evitar o avance das tropas canadenses.

En 1984 Sleat perdeu a súa independencia municipal coa incorporación ao novo concello de Gaasterlân-Sleat ao se fusionar con Gaasterlân. A partir do 1 de xaneiro de 2014, Gaasterlân-Sleat xuntouse con Lemsterlân, Skarsterlân e a vila de Terherne do antigo concello de Boarnsterhim para formaren o novo concello de De Fryske Marren.

Na época contemporánea, Sleat perdeu a súa importancia estratéxica. A cidade atrae agora a moitos deportistas acuáticos e visitantes ocasionais. No lado sur da cidade construíuse un porto deportivo na década de 1970 onde tamén hai algunhas empresas dedicadas aos deportes acuáticos. Tamén hai unha gran fábrica na cidade da empresa Nutreco. E ademais, hai moita gandería na zona que forma unha base moi importante da economía local.

Consérvase case integramente a estrutura orixinal de cidade fortificada. A fortaleza deseñouna Menno van Coehoorn, un coñecido deseñador de fortificacións e que está enterrado no veciño Wikel. A cidade ten forma de cebola, e á propia cidade leva como alcume *sipelstêd* ("cidade cebola").

A cidade é unha dos lugares polos que transcorre a Alvestêdetocht.

Notas
-----

1. ↑  Centraal Bureau voor de Statistiek. Poboación en 2019

|  |  |
| --- | --- |
| Control de autoridades | 
* Wd: Q73099
* WorldCat
* VIAF: 129208883
* GeoNames: 2747131
* GND: 4328754-2
* LCCN: n2004039678
* NKC: ge759803
* OSM: 162187

 |
**Santiago de Querétaro** é a capital do estado mexicano de Querétaro e capital do concello de Querétaro.

Historia e características
--------------------------

A cidade fundouse o 25 de xullo de 1531 (o día do apóstolo Santiago, de aí o seu nome). O xentilicio dos seus habitantes é *queretano*. O nome colonial orixinal foi "Santiago de Querétaro", pero despois da Independencia de México quedou só en "Querétaro" ou "Cidade de Querétaro". Así e todo, logo do seu nomeamento en 1996 como Patrimonio Cultural da Humanidade, retornou ao nome orixinal de "Santiago de Querétaro". O nome orixinal en purépecha era "K'erhiretarhu" ou "K'erendarhu" o *lugar de pedras grandes*, e o seu nome en otomí é "Nda Maxei" e no náhuatl é *Tlachco*; todos os topónimos indíxenas significan en galego *lugar do xogo de pelota*.[]

O municipio de Querétaro, con 926.495 habitantes en 2010 (segundo o INEGI), era o segundo máis poboado da Macro Rexión do Bajío, despois de León de los Aldama. A nivel nacional, era a undécima Zona Metropolitana máis poboada.

Véxase tamén
------------

### Ligazóns externas

* Páxina oficial da Cidade *(en castelán)*

|  |  |
| --- | --- |
| Control de autoridades | 
* Wd: Q173121
* WorldCat
* VIAF: 159454608
* BRE: 2061389
* EBID: ID
* GEC: 0053667
* GeoNames: 3991164
* GND: 4116879-3
* LCCN: n81042315
* MusicBrainz: ID

 |
Localización do concello no estado.
**Tututepec de Melchor Ocampo** é un dos 570 concellos nos que está dividido o estado mexicano de Oaxaca e que se atopa na zona costeira do mesmo. A súa cabeceira municipal é Villa de Tututepec de Melchor Ocampo.

Xeografía
---------

O concello de Tututepec de Melchor Ocampo atópase na rexión Costa e no distrito de Juquila, na costa do estado. Ten unha extensión territorial de 1 219.727 quilómetros cadrados que equivalen ao 1,30% da extensión total do estado, sendo as súas coordenadas extremas 15° 55' - 16° 17' de latitude norte e 97° 10' - 97° 48' de lonxitude oeste e a súa altitude fluctúa entre un máximo de 1 600 e un mínimo de 0 metros sobre o nivel do mar.

Limita polo oeste co concello de Santiago Jamiltepec, polo norte con Tataltepec de Valdés, polo nordeste con San Miguel Panixtlahuaca, Santa Catarina Juquila e Santos Reyes Nopala, e polo leste con San Pedro Mixtepec -Distrito 22-. Todo o sur do seu territorio está bañado polo océano Pacífico.

Demografía
----------

A poboación total do concello de acordo co Censo de Poboación e Vivenda realizado en 2020 polo Instituto Nacional de Estadística y Geografía, é de 50 541 habitantes, dos cales 24 533 son homes e 26 008 son mulleres.

A densidade de poboación ascende a un total de 40 persoas por quilómetro cadrado.

### Localidades

O concello está formado por 143 localidades, as principais e a súa poboación de acordo co censo de 2020 son:

|  |  |
| --- | --- |
| **Localidade** | **Poboación** |
| **Total concello** | **50 541** |
| Río Grande o Piedra Parada | 15 373 |
| San José del Progreso | 5 019 |
| La Luz | 2 784 |
| Santa Rosa de Lima | 2 621 |
| Villa de Tututepec de Melchor Ocampo | 1 894 |

Notas
-----

1. ↑  Instituto Nacional de Estadística y Geografía (2010). "Principales resultados por localidad 2010 (ITER)".

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q65093885
* GeoNames: 8582808

 |
**José Alborés Gándara**, nado en Vimianzo cara a 1906 e finado no mesmo concello o 6 de abril de 1993, foi un político galego.

Traxectoria
-----------

Afiliado a Izquierda Republicana, logo do triunfo da Fronte Popular, foi nomeado alcalde de Vimianzo o 20 de febreiro de 1936. Cando se produciu o golpe de Estado do 18 de xullo de 1936 xunto co secretario Andrés García Ferreiro tratou de evitar que os veciños se enfrontasen aos golpistas alzados en Zas. Logrou fuxir e estivo agochado durante 14 anos en Ponteceso, Traba de Laxe, Muxía, Vimianzo e Cee até que se entregou en 1950. Reabriuse o seu proceso e foi xulgado na Coruña por rebelión militar, e condenado a 15 anos de prisión, pero foi inmediatamente indultado. O seu irmán Manuel Alborés Gándara foi executado en Ordes.

Após o seu indulto foi o contratista responsábel das obras de construción dos campanarios do santuario da Virxe da Barca, proxectados por Peregrín Estellés e finalmente inaugurados en 1959.

|  |  |  |
| --- | --- | --- |
| Predecesor:**?** |  **Alcalde de Vimianzo** 1936 | Sucesor:**José Rivera Graíño** |

Notas
-----

1. ↑  *La Voz de Galicia*, Carballo, 8-4-1993, p. 35.
2. ↑  "Medio siglo de las torres de la Barca". *La Voz de Galicia*. Consultado o 2016-08-23.
3. ↑  Buserana, Proxecto. "D.ROMUALDO BENTÍN E AS TORRES DA BARCA". *Proxecto Buserana*. Arquivado dende o orixinal o 26 de agosto de 2016. Consultado o 2016-08-23.

Véxase tamén
------------

### Outros artigos

José Alborés Gándara na páxina web *Nomes e Voces*.
**Néstor Holgueras Castellanos**, nado en Madrid o 25 de xuño de 1992, é un árbitro de fútbol e enxeñeiro español, que milita na Primeira División RFEF.

Traxectoria
-----------

Naceu en Madrid pero ao pouco tempo instalouse en Segovia. Comezou a arbitrar con 15 anos e despois de subir por diferentes categorías conseguiu ascender á Segunda División B con 23 anos, en 2015. Con todo, mantívose só un ano categoría, descendendo ao remate da campaña. Despois de tres anos máis na Terceira División, conseguiu regresar á Segunda B en 2019, cando ascendeu xunto ao tamén segoviano Cid Camacho. Para a tempada 2023/24 foi ascendido á Primeira División RFEF.

Notas
-----

1. ↑  "Silbatos de éxito" (en castelán). 17 de agosto de 2019. Consultado o 27 de novembro de 2023.
2. ↑  "El árbitro segoviano Néstor Holgueras Castellanos asciende a Segunda B" (en castelán). 17 de xuño de 2015. Consultado o 27 de novembro de 2023.
3. ↑  Martin Mesa, Javier (6 de xullo de 2019). "Néstor Holgueras consigue de nuevo el ascenso a la Segunda División B" (en castelán). Consultado o 27 de novembro de 2023.
4. ↑  "El árbitro Germán Cid Camacho asciende a Segunda División" (en castelán). 26 de xuño de 2023. Consultado o 27 de novembro de 2023.

Véxase tamén
------------

### Ligazóns externas

* Datos do árbitro en BDFutbol *(en castelán)*.
Coordenadas: 59°00′N 16°12′L﻿ / ﻿59.000, -16.200

|  |
| --- |
| **Concello de Katrineholm***Katrineholms kommun* |
|  |
| Casa do concello |
|  |
| Escudo |
| **País** | Suecia Suecia |
| **Landskap** | Södermanland |
| **Condado** | Södermanland |
| **Capital** | Katrineholm |
| **Área e poboación** |
| **Poboación** | 34 689 habitantes |
| **Censo** | 2022 |
| **Área** | 1 189,52 km² |
| **Densidade** | 34,01 hab./km² |
| **Mapa** |
|  |
|
| **Outros datos** |
| **Web** | katrineholm.se |

**Katrineholm** é un concello sueco (*kommun*) do condado de Södermanland. A súa capital é Katrineholm. En xuño de 2022 o concello tiña unha poboación de 34 689 habitantes.

O concello está situado na parte occidental do landskap de Södermanland, na ribeira suroeste do lago Hjälmaren. O municipio de Katrineholm limita ao norte co de Arboga no condado de Västmanland e co de Eskilstuna no condado de Södermanland, ao leste co de Flen e ao sur co de Nyköping, os dous en Södermanland. Ao suroeste limita co concello de Norrköping e co concello de Finspång, ámbolos dous no condado de Östergötland, e no oeste co de Vingåker en Södermanland.

O nome vén da granxa Katrineholm (que antes do século XVII se chamaba Furbonäs) ao carón do lago Näsnaren. A localidade de Katrineholm e máis tarde o municipio surdiron debido ao ferrocarril que atravesaba a zona. Cando se construíu unha estación, esta recibiu o nome da granxa próxima.

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-09-17.
2. ↑  "Folkmängd i riket, län och kommuner 30 juni 2022 och befolkningsförändringar 1 april - 30 juni 2022". *Statistiska Centralbyrån* (en sueco). Consultado o 2022-09-17.

|  |  |
| --- | --- |
| Control de autoridades | 
* Wd: Q508140
* WorldCat
* VIAF: 132694577
* GeoNames: 2701221
* ISNI: 0000 0004 0458 6731
* LCCN: n96074034
* MusicBrainz: ID
* OpenCorporates: 212000-0340
* OSM: 935400

 |
Mapa de Badaghxán
A provincia de **Badaghxán** (pódese escribir tamén *Badagxán*, pero co dígrafo "gh", IPA /h/, acércase máis a nosa pronuncia ao orixinal persa), (nome orixinal:بدخشان , /badaxša:n/) é unha das 34 provincias do Afganistán. A súa é Feyzabad. Está situada ao nordés do país, entre o Hindu Kush e o Ama Dária. Linda polo norte e o leste coa Provincia Autónoma de Montañoso Badaghxán (taxico: Вилояти Мухтори Кӯҳистони Бадахшон/*Viloyati Mukhtori Kuhistoni Badakhshon*), -pode aparecer tamén coma *Gorno-Badaghxán*, pero en ruso *Gorno* ven de *gornii* que quere dicir *montañoso*, persa *kohistan*-, de Taxiquistán, ao sur coa provincia de Nurestán, ao leste coa provincia Fronteira do Noroeste de Paquistán, ao oeste coa provincia de Tahar e ao suroeste coa provincia de Panxír. Ten unha superficie de 44 059 km2. Tiña unha poboación de 1 112 227 habitantes (2007). Algunhas cidades máis importantes son Exquexem, Handúd, Xurm e Qal'eh-ye Panjeh.

|  |  |
| --- | --- |
| Control de autoridades | 
* Wd: Q165376
* GeoNames: 1147745
* GND: 4004160-8
* WorldCat
* LCCN: n83206283
* MusicBrainz: ID
* NKC: ge1009721
* TGN: 7011625

 |
Para outras páxinas con títulos homónimos véxase: Baluchistán.
Coordenadas: 27°25′N 64°30′L﻿ / ﻿27.417, -64.500

Territorio habitado por baluchis en rosa (ano 1980).
**Baluchistán** é unha rexión de Asia, repartida entre tres países: o oeste de Baluchistán pertence a Irán (provincia de Sistán e Baluchistán); o norte pertence a Afganistán; e a parte leste, á provincia paquistaní de Baluchistán.

Situación xeográfica
--------------------

No nordeste da rexión elévanse os montes Sulayman, que marcan os límites entre o Baluchistán e o Punjab, en Paquistán. Esta cadea montañosa en forma de arco culmina no pico de Kalifat, de 3487 m de altura, ó leste de Quetta. Estas montañas ábrense cara a chaira de Kacchi a través do porto de Bolan, paso histórico dos comerciantes que facían o traxecto entre Oriente Medio e o subcontinente indio. Na zona descubríronse numerosos xacementos arqueolóxicos antigos (Cultura do val do Indo).

Ao sueste, a cadea montañosa de Khirtar esténdese ata o deserto de Makrán que ocupa a zona costeira do Golfo de Omán. Para rematar, cara ao leste o territorio acaba na fronteira de Karachi, que foi a primeira capital de Paquistán, co chamado "cemiterio de barcos".

Notas
-----

1. ↑  Definición de baluchi no *Dicionario de Galego* de Ir Indo e a Xunta de Galicia.

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q181103
* EBID: ID
* GEC: 0007157
* GeoNames: 9062343
* GND: 4005457-3
* LCCN: sh85011394

 |
**Durrës** é a segunda cidade de Albania, a máis antiga e o principal porto do país, é tamén a capital do distrito e o condado homónimo. Está situada nunha península na costa central do Adriático, a 33 quilómetros ó oeste capital Tirana é a sede da Universidade Aleksander Moisiu. A súa poboación estimábase en 114.000 en 2003, agrupando a 200.000 coa área urbana.

Historia
--------

Os gregos fundárona no ano -627 co nome de *Epidamno*, pasou ó poder romano no século III co nome de *Dyrrachium*, pasando a ser a capital da provincia de Epirus Nova no século IV. Durante a Idade Media pertenceu ao Imperio Bizantino, ocupada polos venecianos pasou ós otománs no ano 1501, foi durante séculos o meirande porto otomán en Europa. Cando Albania se independizou, Durrës foi durante breve tempo a súa capital entre 1912 e 1920.

Galería de imaxes
-----------------

* Muralla da cidade vellaMuralla da cidade vella
* Vista xeral de DurrësVista xeral de Durrës
* Anfiteatro de Durrës]Anfiteatro de Durrës]

|  |  |
| --- | --- |
| Control de autoridades | 
* Wd: Q83285
* WorldCat
* VIAF: 126740035
* BNF: 119567039
* BRE: 1970877
* DARE: 16902
* GEC: 0023283
* GeoNames: 3185728
* GND: 4091381-8
* LCCN: n85257731
* MusicBrainz: ID
* NKC: ge763280
* OSM: 1249888
* Orthodox Encyclopedia: 178536
* SUDOC: 027550478
* Treccani: durazzo

 |
**Ingolstadt** é unha cidade independente de Baviera, Alemaña, a uns 70 kms de Múnic. Ten 133,35 km² e en decembro de 2014 tiña 131 002 habitantes. Tamén é a sede da compañía automobilística Audi.

Historia
--------

A primeira mención da cidade data do 6 de febreiro do 806, cando un documento de Carlos Magno a menciona como *Ingolges stadt*. Sobre o 1250 Ingolstadt recibu o status de cidade. A famosa muralla da cidade só puido ser superada polas tropas de Napoleón I. Foi sede da famosa Universidade de Ingolstadt, que deu inicio á Ilustración. A comezos do século XIX a cidade, do mesmo xeito que o resto de Baviera, pasou a formar parte da Confederación do Rin fomentada por Napoleón I. Tras o derrubamento do imperio napoleónico, Baviera uniuse á Confederación Xermánica.

Charles de Gaulle e Mikhail Tukhachevsky estiveron detidos na fortaleza desta cidade durante a primeira guerra mundial. O entón capitán De Gaulle tentou a evasión até cinco veces, sen éxito, xa que o seu gran tamaño o facía demasiado visible, sendo liberado despois do armisticio. Mikhail Tukhachevsky, no quinto intento de fuga, logrou regresar a Rusia en outubro de 1917.

Economía
--------

Posúe refinarías para o petróleo que chega polo río Danubio, industria automotriz (aquí atópase a sede de Audi) e fábricas de electrónica. Despois da segunda guerra mundial, Audi buscaba unha nova sede e decidiuse por esta cidade debido ás súas boas comunicacións. A súa proximidade con Múnic sitúa Ingolstadt nunha das rexións de maior importancia económica e industrial dentro da Unión Europea (UE).

Notas
-----

1. ↑  "Bayerisches Landesamt für Statistik". Consultado o 20 de decembro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ingolstadt Modificar a ligazón no Wikidata*** |

### Ligazóns externas

* Páxina oficial de Ingolstadt *(en alemán)*

|  |  |
| --- | --- |
| Control de autoridades | 
* Wd: Q3004
* WorldCat
* VIAF: 132524888
* Bavarikon: ODB\_A00000902
* BRE: 2007716
* EBID: ID
* GEC: 0033645
* GeoNames: 3220833
* GND: 4026991-7
* HDS: 006591
* LCCN: n80128697
* MusicBrainz: ID
* NKC: ge129387
* OSM: 62381

 |
***Qark* de Berat**
O **Condado de Berat** (en albanés *Qarku i Beratit*) é un condado da Albania. Segundo o censo do 2001 tiña unha poboación de 193.020 habitantes, cunha previsión para o 2010 de 170.845 habitantes. Ten unha área de 1.818,09 km2. A súa capital é a cidade de Berat.

Distritos e concellos
---------------------

O condado de Berat está divido administrativamente en tres distritos, que á súa vez se subdividen en 25 concellos, sendo 5 concellos *bashkia*, indicados con (\*) na lista abaixo, e 20 concellos *komuna*:

### Berat

|  |  |  |  |
| --- | --- | --- | --- |
| * Berat\*
* Cukalat
* Kutalli
 | * Lumas
* Otllak
* Poshnjë
 | * Roshnik
* Sinjë
* Tërpan
 | * Urë Vajgurore\*
* Velabisht
* Vërtop
 |

### Kuçovë

|  |  |  |
| --- | --- | --- |
| * Kozarë
 | * Kuçovë\*
 | * Perondi
 |

### Skrapar

|  |  |  |  |
| --- | --- | --- | --- |
| * Bogovë
* Çepan
* Çorovodë\*
 | * Gjerbës
* Leshnjë
* Poliçan\*
 | * Potom
* Qendër
 | * Vëndreshë
* Zhepë
 |

Notas
-----

1. 1 2  Unidades administrativas de Albania - GeoHive Arquivado 18 de agosto de 2013 en Wayback Machine. *(en inglés)*

| * v
* c
* e
Condados de Albania |
| --- |
| 
* Berat
* Dibër
* Durrës
* Elbasan
* Fier
* Gjirokastër
* Korçë
* Kukës
* Lezhë
* Shkodër
* Tirana
* Vlorë

 |

|  |  |
| --- | --- |
| Control de autoridades | 
* Wd: Q189296
* GeoNames: 865730
* OSM: 1252289

 |
| Escudo | Mapa |
| --- | --- |
|  |  |
| Dados |
| Rexión: | Oberösterreich |
| Distrito: | Braunau am Inn (BR) |
| Área: | 24,8 km² |
| Altitude: | 351m |
| Poboación: | 16.360 *(2006)* |
|
| Código telefónico: | +43 (0)7722 |
| Páxina oficial: | Braunau.at |
| Matrículas automóbiles: | BR |
| Política |
| Bürgermeister: | Johannes Waidbacher (ÖVP) |

**Braunau am Inn** é unha pequena cidade austríaca, do estado de Alta Austria e que se atopa na fronteira con Alemaña á beira do río Inn. No outro lado do río fica a cidade alemá de Simbach am Inn. A cidade encóntrase a 60 km ao norte de Salzburgo e conta cuns 16.360 habitantes.

Cidade natal de Adolf Hitler
----------------------------

O 20 de abril de 1889 naceu Adolf Hitler nesta poboación. A que fora a súa casa natal, é actualmente un lugar para a rehabilitación de cativos con problemas mentais. A rocha que se sitúa fronte á casa, trouxérona dende Mauthausen, un campo de concentración próximo, en protesta polo nazismo, e en 1989, o alcalde Gerhard Skiba erixiu un monumento contra a guerra e o fascismo diante da mesma.

A asociación pola historia contemporánea organiza dende 1992 os "Días da historia contemporánea de Braunau" (*Braunauer Zeitgeschichte-Tage*), e dende o 1998, o Servizo Austríaco da Memoria (*Österreichischer Gedenkdienst*) celebra reunións en Braunau. No 2000, o xornal local *Braunauer Rundschau* iniciou a recollida de firmas *Braunau setzt ein Zeichen* (Braunau fai un sinal).

O 16 de abril de 1927 naceu o papa Bieito XVI no lugar de Marktl am Inn, que queda a poucos quilómetros de Branau mesmo.

* 
*

Véxase tamén
------------

### Outros artigos

* Adolf Hitler, ditador (1889 - 1945)

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Braunau am Inn*** |

* Páxina oficial da cidade
* Información sobre a cidadeArquivado 21 de xuño de 2008 en Wayback Machine.

|  |  |
| --- | --- |
| Control de autoridades | 
* Wd: Q131128
* WorldCat
* VIAF: 143090962
* BNF: 12354195r
* DARE: 17937
* EBID: ID
* GeoNames: 7871966
* GND: 4008037-7
* LCCN: n82101889
* MusicBrainz: ID
* NKC: ge272701
* OSM: 86330
* SUDOC: 12283867X
* WOEID: 12674246

 |
**Sankt Pölten** (tamén coñecida como *St. Pölten*) é a capital federal do Estado austríaco de Baixa Austria. Cunha poboación de 49.121 habitantes (2001) é a maior cidade da Baixa Austria.

### Divisións da cidade

Sankt Pölten nos seguintes subdistritos: Altmannsdorf, Dörfl at Ochsenburg, Eggendorf, Ganzendorf, Hafing, Harland, Hart, Kreisberg, Matzersdorf, Mühlgang, Nadelbach, Oberradlberg, Oberwagram, Oberzwischenbrunn, Ochsenburg, Pengersdorf, Pottenbrunn, Pummersdorf, Ragelsdorf, Ratzersdorf at the Traisen, Reitzersdorf, Schwadorf, Spratzern, Sankt Georgen on the Steinfelde, Sankt Pölten, Stattersdorf, Steinfeld, Teufelhof, Unterradlberg, Unterwagram, Unterzwischenbrunn, Viehofen, Völtendorf, Waitzendorf, Wasserburg, Weitern, Wetzersdorf, Windpassing, Witzendorf, Wolfenberg, Wörth e Zwerndorf.

Catedral Barroca de Sankt Pölten

Ligazóns externas
-----------------

* Sitio oficial

|  |  |
| --- | --- |
| Control de autoridades | 
* Wd: Q82500
* WorldCat
* VIAF: 264342496
* BRE: 3532150
* EBID: ID
* GEC: 0058750
* GeoNames: 2766426
* GND: 4051622-2
* GOV: object\_215351
* LCCN: n80104754
* MusicBrainz: ID
* NKC: ge369021
* OSM: 134351

 |
**Emden** é unha cidade do noroeste de Alemaña.

Administración
--------------

Ten a condición de *cidade libre* e pertencente ao estado de Baixa Saxonia.

Xeografía
---------

Está á beira do río Ems na rexión de Frisia Oriental, Tamén é unha cidade costeira, cun dos portos comerciais máis importantes do Mar do Norte, ao que se accede pola súa localización no Golfo de Dollart.

Nome
----

Ao longo da historia a cidade de **Emden** chamousse ***Amuthon***, ***Embda***, ***Emda*** e ***Embden***.

Historia
--------

### Fundación

Descoñécese a data exacta na que se fundou **Emden**, pero a súa existencia coñécese dende o século VIII. 

Finais da Idade Media

En 1495, o emperador Maximiliano I do Sacro Imperio Romano Xermánico, que aínda era rei naquel momento, concedeu á cidade o seu actual brasón, o *Engelke up de Mue* (en alemán moderno *Engelchen auf der Mauer*, "Anxo no muro"). A finais do século XV, Emden tamén recibiu do mesmo emperador o seu dereito de almacenamento (*Stapelrecht*), outorgado á cidade e que obrigaba aos comerciantes a permanecer alí máis de tres días para vender os seus bens. 

### Idade Moderna

A igrexa de Emdem apoiou os *Geuzen* na batalla de Heiligerlee e a Revolta Holandesa nos comezos da guerra de Flandres.

O dereito *Stapelrecht* foi abolido coa creación da Unión Alfandegueira do Norte de Alemaña en 1834.

### Destrución e reconstrución na segunda metade do XX

Durante a segunda guerra mundial, a cidade sufriu os primeiros bombardeos aliados, destruíndo máis do 90%.

Economía
--------

Hoxe en día, é unha das cidades máis prósperas da rexión de Frisia Oriental (Ostfriesland), e considérase a súa capital, no norte da Baixa Saxonia (Niedersachsen). Destaca por ter a terceira fábrica de automóbiles Volkswagen de Alemaña, polo seu importante porto, no estuario do río Ems, e pola súa actividade universitaria.

Ensino
------

En Emden atópase a Universidade Politécnica de Emden (*Fachhochshule Oldenburg* / *Ostfriesland* / *Wilhelmshaven*), hoxe Escola Universitaria de Emden-Leer (Hochschule Emden-Leer, con sedes en Emden e Leer).

Notas
-----

1. ↑  "Emden". *L'Enciclopèdia.cat*. Barcelona: Grup Enciclopèdia Catalana.
2. ↑  "Geschichte (Historia)". *www.seaport-emden.de* (en alemán). Consultado o 29 de abril de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Emden Modificar a ligazón no Wikidata*** |

### Outros artigos

* Baixa Saxonia
Coordenadas: 49°27′N 11°51′O﻿ / ﻿49.450, -11.850

Amberg
**Amberg** é unha cidade alemá de Baviera, localizada no Alto Palatinado. En 2002 tiña 44 443 habitantes.

Historia
--------

A cidade aparece mencionada por primeira vez en 1034 co nome de **Ammenberg**. Convértese nun importante centro comercial na Idade Media, exportando ferro. En 1269 quedou vinculada á dinastía Wittelsbach, que gobernaba en Baviera. En 1329 co resto do Alto Palatinado, pasou a unha liña colateral dos Wittelsbach e deixou de formar parte de Baviera.

No século XVI a cidade converteuse no luteranismo, pero tentativas da familia real de introducir o calvinismo fracasaron.

En 1628 volveu a Baviera, e os habitantes da cidade tiveron que tomar a decisión de se converter ao catolicismo ou deixar a cidade. Moitas familias marcharon ás cidades de Ratisbona e Nuremberg.

Véxase tamén
------------

### Ligazóns externas

* Web oficial do concello *(en alemán)*

|  |  |
| --- | --- |
| Control de autoridades | 
* Wd: Q7042
* WorldCat
* VIAF: 133699290
* Bavarikon: ODB\_A00001697
* BNF: 12005345f
* EBID: ID
* GeoNames: 2956656
* GND: 4001632-8
* LCCN: n81053326
* MusicBrainz: ID
* NKC: ge301088
* OSM: 62772

 |
Localización de East Midlands
Os **Midlands do Leste** (en inglés, **East Midlands**) é unha das nove rexións de Inglaterra. Comprende os condados de Derbyshire, Nottinghamshire, Leicestershire, Rutland, Northamptonshire e a maior parte de Lincolnshire (agás o norte e nordés que pertencen a Yorkshire e Humber). Segundo o censo do 2001 conta cunha poboación de 4 172 179 habitantes distribuídos nunha área de 15.627 quilómetros cadrados, sendo a principal cidade da rexión Nottingham. Outras cidades de importancia son Derby, Leicester e Northampton.

| * v
* c
* e
Rexións de Inglaterra |
| --- |
| 
* Gran Londres
* Midlands do Leste
* Midlands do Oeste
* Leste de Inglaterra - Nordeste de Inglaterra
* Noroeste de Inglaterra
* Sueste de Inglaterra
* Suroeste de Inglaterra
* Yorkshire e Humber

 | Bandeira de Inglaterra |

|  |  |
| --- | --- |
| Control de autoridades | 
* Wd: Q47994
* WorldCat
* VIAF: 130374515
* GeoNames: 11591952
* GND: 4228406-5
* LCCN: n2001057702
* OSM: 151279

 |
Localización de North East England
O **Nordeste de Inglaterra** (en inglés, **North East England**) é unha das nove rexións de Inglaterra. Comprende os condados de Northumberland, Durham, Tyne and Wear e un anaco da parte norte de North Yorkshire (que recibe o nome de Tees Valley). Segundo o censo do 2001 conta cunha poboación de 2.515.442 habitantes distribuídos nunha área de 8.592 quilómetros cadrados, sendo a principal cidade da rexión Newcastle upon Tyne. Outras cidades de importancia son Gateshead, Sunderland, South Shields, Durham, Middlesbrough, Stockton-on-Tees, Hartlepool e Darlington.

Nesta rexión, preto da cidade de Gateshead, sitúase a emblemática escultura do Anxo do Norte (*Angel of the North*).

| * v
* c
* e
Rexións de Inglaterra |
| --- |
| 
* Gran Londres
* Midlands do Leste
* Midlands do Oeste
* Leste de Inglaterra - Nordeste de Inglaterra
* Noroeste de Inglaterra
* Sueste de Inglaterra
* Suroeste de Inglaterra
* Yorkshire e Humber

 | Bandeira de Inglaterra |

|  |  |
| --- | --- |
| Control de autoridades | 
* Wd: Q47983
* WorldCat
* VIAF: 315134656
* GeoNames: 11591950
* NKC: ge305709
* OSM: 151164

 |
**Sunderland**  
| 

| Mapa |
| --- |
|  |
| Información |
| Estado | Reino Unido |
| País | Inglaterra |
| Superficie | 111,84 km2 |
| Poboación | 177.739 habitantes (2001) |
|  |

 |

**Sunderland** é unha cidade de Inglaterra, do distrito de Tyne and Wear, na rexión de North East England. Ten unha poboación de 177.739 habitantes e unha área metropolitana que aglutina 284.000 habitantes.

Historia
--------

A cidade de Sunderland fundouse ao redor do século VI. Comezou como o Monkwearmouth Monastry (Mosteiro de Monkwearmouth), irmandado co que está en Jarrow. Conseguiu o título de cidade no século XVII, desde entón comezou a crecer rapidamente desde a Revolución industrial.

Xeografía
---------

A maior parte da cidade está situada paralela á costa. A súa altitude media é de 80 msmn. O río Wear divide a cidade en dúas partes, só unidas a través de dúas pontes: Queen Alexandra Bridge e Wearmouth Bridge.

Deporte
-------

Sunderland é o fogar do equipo de fútbol Sunderland AFC co estadio Stadium of Light (*Estadio da Luz*), cunha capacidade de 49.000 espectadores.

|  |  |
| --- | --- |
| Control de autoridades | 
* Wd: Q188304
* WorldCat
* VIAF: 153616567
* BRE: 3531821
* EBID: ID
* GEC: 0064566
* GeoNames: 2636531
* GND: 4058619-4
* LCCN: n81089966
* NKC: xx0038708

 |
Coordenadas: 50°25′43″N 7°27′41″L﻿ / ﻿50.42861, -7.46139

Residencia-Palacio dos Príncipes de Wied, en Neuwied, Renania-Palatinado.
Vista do centro da cidade.
**Neuwied** é unha cidade de Alemaña do Land de Renania-Palatinado. Forma parte do distrito de Neuwied, do que é a capital. Encóntrase a uns dez quilómetros ao noroeste de Coblenza.

Xeografía
---------

Situada a unha altitude media de 60 msnm, o municipio ocupa unha superficie de 86,50 km². Segundo o censo do 31 de decembro de 2021, tiña unha poboación de 65 137 habitantes, cunha dendidade de poboación era de 753 hab./km².

Neuwied encóntrase na beira dereita do río Rin, moi cerca do Westerwald, no lugar no que o río Wied desemboca no Rin. A diferenza dos estreitos vales polos que discorre o Rin, a zona de Neuwied presenta vales máis anchos.

A cidade ten 13 distritos administrativos suburbanos:

* Heimbach-Weis
* Gladbach
* Engers
* Oberbieber
* Niederbieber
* Torney
* Segendorf
* Altwied
* Block
* Irlich
* Feldkirchen
* Heddesdorf
* Rodenbach

Cada distrito ten un consello local e un alcalde ou alcaldesa. Heimbach-Weis, de gran tradición carnavaleira, é o máis grande deles e conta con aproximadamente 8000 habitantes.

Irmandamento
------------

A cidade de Neuwied está irmandada con:

* España Almería

Notas
-----

1. ↑  Statistisches Landesamt Rheinland-Pfalz – Bevölkerungsstand 2021, Kreise, Gemeinden, Verbandsgemeinden. Consultado o 3 de decembro de 2022.
2. ↑  *Ciudades Hermanadas*, Ayuntamiento de Almería, España. Consultado o 3 de decembro de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Neuwied Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q3967
* WorldCat
* VIAF: 147769894
* BNF: 11956101z
* GEC: 0265305
* GeoNames: 6557317
* GND: 4041991-5
* LCCN: n82092103
* MusicBrainz: ID
* NKC: ge302979
* OSM: 79194
* SUDOC: 027542939

 |
Coordenadas: 52°01′36″N 11°13′36″L﻿ / ﻿52.02667, -11.22667

Igrexa luterana de San Nicolao
**Oschersleben** é unha cidade alemá do *Landkreis* (Distrito rural) de Börde, no Land de Saxonia-Anhalt.

Xeografía
---------

O municipio, situado a 85 msnm, a 35 km ao suroeste de Magdeburgo, na fértil chaira do *Magdeburger Börde*, regada polo río Bode, ocupa unha superficie de 165,53 km2.

No censo de 2020 tiña unha poboación de 19 396 habitantes, polo que a súa densidade de poboación, nese ano, era de 100 hab./km2.

Oschersleben é a estación ferroviaria máis importante da liña Magdeburgo-Halberstadt-Thale.

A cidade é coñecida pola presenza do circuíto de velocidade Motorsport Arena Oschersleben, construído no solar dunha antiga fábrica aeronáutica, no que cada ano se celebran competicións nacionais e internacionais, como a Fórmula 2, o DTM, a FIA ​​GT, o Campionato do Mundo de Turismos e o Campionato do Mundo de Superbike.

Notas
-----

1. ↑  "Bevölkerung der Gemeinden – Stand: 31. Dezember 2020" (PDF). Statistisches Landesamt Sachsen-Anhalt. Consultado o 3 de marzo de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Oschersleben*** |

### Outros artigos

* Motorsport Arena Oschersleben

### Ligazóns externas

* Páxina web oficial *(en alemán)*.

|  |  |
| --- | --- |
| Control de autoridades | 
* Wd: Q525392
* WorldCat
* VIAF: 132673918
* GeoNames: 6551236
* GND: 4298955-3
* LCCN: n93009299
* MusicBrainz: ID
* NKC: ge810443
* OSM: 1286624

 |
Para outras páxinas con títulos homónimos véxase: Meldorf (homónimos).
Coordenadas: 54°05′00″N 9°04′00″L﻿ / ﻿54.08333, -9.06667

Vista aérea de Meldorf
**Meldorf** é unha cidade e municipio do estado federado de Schleswig-Holstein (Alemaña).

Xeografía
---------

Situado a unha altitude media de 6 msnm, o municipio ten unha extensión de 21,25 km².

Segundo o censo de 2019 contaba cunha poboación de 7 204 habitantes, polo que a súa densidade de poboación, nese ano, era de 338,85 hab./km².

O principal interese turístico da cidade é a Igrexa de San Xoán, ou *Meldorfer Dom*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Meldorf, Schleswig-Holstein*** |

### Ligazóns externas

* Paxina web oficial *(en alemán)*.

|  |  |
| --- | --- |
| Control de autoridades | 
* Wd: Q498545
* WorldCat
* VIAF: 126144331
* GeoNames: 2872100
* GND: 4038541-3
* LCCN: n82257439
* MusicBrainz: ID
* NKC: ge332459
* OSM: 416357
* TGN: 1040300
* WOEID: 674681

 |
**Camagüey** é a provincia máis oriental do centro de Cuba, e é a de maior área. Antes da actual división político-administrativa incluía o territorio da actual veciña provincia de Ciego de Ávila e parte das de Sancti Spíritus e Las Tunas.

Historia
--------

O nome tamén o leva a cidade capital da provincia, unha das primeiras vilas fundadas en Cuba, co nome de Santa María del Puerto del Príncipe o 2 de febreiro de 1514 e se enclavaba na zona de Punta do Guincho, na baía de Nuevitas, costa norte da provincia, moi preto da cidade de Nuevitas cabeceira do municipio do mesmo nome. Debido ao acoso dos piratas, corsarios e bucaneiros dos séculos XVI e XVII, a cidade foi trasladada ao centro da provincia, esta é a principal razón da súa actual localización.

Ademais, hase de remarcar o carácter arquitectónico da cidade, que se ve tamén empapado desta ameaza constante, sendo así o seu centro histórico un verdadeiro labirinto de rúas e pequenas prazas.

Desde que formaba parte da primeira división socio-política da illa, caracterizouse por ser foco das industrias azucreira e gandeira, debido en gran parte aos seus amplos prados, e as súas case inexistentes montañas. A principal formación montañosa atópase na Serra de Cubitas (ao norte da provincia).

Camagüey, conta ademais co segundo macizo coralino máis longo do mundo (norte da provincia), só superado pola Gran Barreira Coralina australiana. Deste xeito os amantes do mergullo ten cita obrigada nas augas de Santa Lucía.

Actualmente a cidade de máis 300.000 habitantes é un dos principais nós de comunicación entre o oriente de Cuba e o occidente, sendo a terceira cidade de Cuba, en canto a habitantes.

| * v
* c
* e
Municipios da provincia de Camagüey |
| --- |
|  | Carlos Manuel de Céspedes · Esmeralda · Sierra de Cubitas · Minas · Nuevitas · Guáimaro · Sibanicú · Camagüey · Florida · Vertientes · Jimaguayú · Najasa · Santa Cruz del Sur |  |

|  |  |
| --- | --- |
| Control de autoridades | 
* Wd: Q215147
* GEC: 0013735
* GeoNames: 3566062
* GND: 4244283-7
* MusicBrainz: ID
* NKC: ge745696
* OSM: 1854630
* TGN: 1001173

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Irakleia** ou **Heraklia** (grego: *Ηρακλειά*) é unha illa e comunidade que pertence ás Cícladas en Grecia. Desde a reforma do goberno local de 2011 forma parte da municipalidade de Naxos e Cícladas menores, da que é unha unidade municipal. A súa poboación era oficialmente 141 habitantes no censo de 2011, e a súa superficie é de 17´795 km². É unha illa pequena pero fermosa entre as illas de Naxos e Ios. Nas proximidades das illas de Schoinoussa, Koufonisi, Donoussa, e Keros, xuntas forman as Cícladas menores. O porto chámase Agios Georgios, mentres que a "capital" (chora) na parte superior da illa chámase Panagia (Madonna). As covas máis grandes das Cícladas atópanse en Irakleia. A Irakleia pódese chegar en grandes barcos desde Atenas, Naxos e Paros.

Descrición
----------

Iraklia é a illa máis grande da Cícladas menores. Atópase na parte leste do arquipélago, ao sur de Naxos. A illa ten dous asentamentos, Panagia no centro da illa e Agios Georgios, onde se atopa o porto. Irakleia foi habitada desde a antigüidade temperá. Na illa hai moitas rochas con pinturas misteriosas datadas fai ao redor de 5.000 anos. As pinturas, nomeadas Bousoules (*Μπούσουλες*), puideron ser utilizadas como marcas de orientación. As ruínas dunha fortaleza que data dos séculos IV-II a.C. atópanse en Livadi na illa. Nos tempos modernos, Iraklia era propiedade do mosteiro Hozoviotissa na veciña illa de Amorgos.

### Poboación histórica

| Ano | Poboación |
| --- | --- |
| 2001 | 151 |
| 2011 | 141 |

Referencias
-----------

1. ↑  Kallikratis law Arquivado 27 de abril de 2017 en Wayback Machine. Greece Ministry of Interior *(en grego)*
2. ↑  "Σπείρες 5000 ετών από την Ηρακλειά Κυκλάδων". tovima.gr. Consultado o 4 de xullo de 2015.
3. ↑  "Ηρακλειά". egeonet.gr. Arquivado dende o orixinal o 02 de xullo de 2013. Consultado o 4 de xullo de 2015.
4. ↑  "Που απλώνεται η ακίνητη περιουσία της Ι.Μ. Χοζοβιώτισσας". cycladesvoice.gr. Consultado o 4 de xullo de 2015.

Véxase tamén
------------

* Outras illas gregas

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Irakleia Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q1007550
* GeoNames: 261746
* GND: 4845035-2
* OSM: 530790

 |
**María Osorio López**, nada en Becerreá, é unha activista e independentista galega. En 2013, foi condenada a 7 anos, 9 meses e 1 día de cárcere acusada por pertencer á organización Resistência Galega e por falsificación de documentos. Estivo en busca e capura até que foi detida en Ponferrada o 15 de xuño de 2014. Saíu do cárcere de Mansilla de las Mulas (na provincia de León) o 6 de setembro de 2018 logo de pasar case 6 anos presa.

Traxectoria
-----------

En xuño de 2013, María Osorio foi acusada, xunto a Roberto Rodríguez Fialhega, Antom Santos Peres e Eduardo Vigo Domingues a pertencer á organización terrorista Resistencia Galega e por falsificación de documentos. A Audiencia Nacional condenouna, xunto a Antom Santos, a 10 anos de cárcere. A sentenza foi recurrida pola defensa perante o Tribunal Supremo, que reduciu a condena a sete anos e nove meses. O Tribunal concluíu que Santos e Osorio formaban parte da estrutura organizativa do independentismo radical galego. Osorio evadiu o cárcere e estivo en busca e captura pola Policía Nacional dende o 12 de maio de 2014. O 7 de xuño de 2014, participou nun acto en Santiago de Compostela a través de videoconferencia pública. Unha semana despois deste acto, foi detida pola Garda Civil en Ponferrada o 15 de xuño de 2014.

Durante a súa estadía no cárcere recibiu a visita da eurodeputada Lidia Senra de Alternativa Galega de Esquerda, quen denunciou a dispersión dos presos independentistas galegos.

Notas
-----

1. ↑  "María Osorio, condenada de Resistencia, seguirá escondida". *La Región*. 9 de xuño de 2014. Consultado o 27 de novembro de 2023.
2. ↑  elnortedecastilla.es, ed. (15 de xuño de 2023). "Detienen en Ponferrada a la activista de Resistencia Galega María Osorio". Consultado o 26 de novembro de 2023.
3. 1 2 3  "María Osório, condenada por pertenencia a Resistencia Galega, saldrá de la cárcel este jueves tras casi 6 años presa". *El Correo Gallego*. 5 de setembro de 2018. Consultado o 26 de novembro de 2023.
4. ↑  "A independentista galega María Osório, en liberdade após seis anos no cárcere". *Galicia Confidencial*. 7 de setembro de 2018. Consultado o 26 de novembro de 2023.
5. ↑  "Detenida en Ponferrada la integrante de Resistencia Galega María Osorio". *La Voz de Galicia*. 15 de xuño de 2014. Consultado o 27 de novembro de 2023.
Coordenadas: 50°43′38″N 12°29′18″L﻿ / ﻿50.72722, -12.48833

Casa do Concello de Zwickau.
Situación da cidade.
**Zwickau** é unha cidade alemá, no Land de Saxonia, situada nun val ao pé dos montes Metálicos, na beira esquerda do *Zwickauer Mulde*.

A súa poboación é de algo máis de 100 000 habitantes.

Encóntrase ao suroeste de Dresde e de Chemnitz, e ao sur de Leipzig. Pódese chegar a ela polas autoestradas A72 e A4, ademais de por ferrocarril.

Historia
--------

A cidade encóntrase situadada na rexión histórica coñecida como Lusacia. Foi destruída polos bombardeos dos aliados durante a segunda guerra mundial.

Economía
--------

A tradición da industria automotriz na rexión remóntase a antes da segunda guerra mundial.

Volkswagen fabrica en Zwickau os seus modelos "Polo", "Golf" e "Passat".

Daimler tamén construíu antigamente unha fábrica nas aforas.

En Zwickau foi onde se creou, en 1909, a marca Audi.

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q3778
* WorldCat
* VIAF: 301080507
* BNF: 11934121p
* GEC: 0073475
* GeoNames: 6548489
* GND: 4068262-6
* LCCN: n81103479
* MusicBrainz: ID
* NKC: ge138087
* OSM: 397076
* WOEID: 709361

 |
Localización de Kigoma en Tanzania.
**Kigoma** é unha das 26 rexións nas que se encontra dividida Tanzania. A capital é a cidade de Kigoma. Limita polo norte coa rexión de Kagera, polo leste coas de Shinyanga e Tabora, polo sur coa de Rukwa, polo oeste co Lago Tanganica, que forma fronteira coa República Democrática do Congo e polo noroeste limita con Burundi.

Posúe unha superficie de 37.037 km² e no 2002 tiña unha poboación de 1.679.109 habitantes.

Distritos
---------

Ten catro distritos:

* Kibondo
* Kasulu
* Kigoma Urban
* Kigoma Rural

| * v
* c
* e
Rexións de Tanzania |
| --- |
| 
* Arusha
* Dar es Salaam
* Dodoma
* Iringa
* Kagera
* Kigoma
* Kilimanjaro
* Lindi
* Manyara
* Mara
* Mbeya
* Morogoro
* Mtwara
* Mwanza
* Pemba Norte
* Pwani
* Rukwa
* Ruvuma
* Shinyanga
* Singida
* Pemba Sur
* Tabora
* Tanga
* Zanzíbar Central/Sur
* Zanzíbar Norte
* Zanzíbar Urbano/Oeste

 |  |

|  |  |
| --- | --- |
| Control de autoridades | 
* Wd: Q747943
* BNF: 12165384r
* GEC: 0035668
* GeoNames: 157732
* GND: 4251679-1
* MusicBrainz: ID

 |
**Joaquín Ares Díaz**, nado en Guillade (Mondoñedo) en 1880 e finado no mesmo concello en 1961, foi un artesán e sindicalista galego.

Traxectoria
-----------

Foi aprendiz de ebanistería en Mondoñedo. Trasladouse a Barcelona, onde asistiu a clases nocturnas na Escola de Artes. Regresou a Mondoñedo en 1909 establecendo un taller en Guillade. Na República foi fundador e primeiro presidente da Agrupación Socialista de Mondoñedo, e tamén fundou o grupo da Unión General de Trabajadores del Campo dependente da anterior e a Sociedad de Seguro del Ganado que loitou pola industrialización e modernización das infraestruturas do sector agropecuario mindoniense. Logo da sublevación do 18 de xullo de 1936 foi expedientado por responsabilidades políticas.

Véxase tamén
------------

### Ligazóns externas

* "En recuerdo a los artesanos de Mondoñedo" in *Mondoñedo*
* "Os heroes da Cadeira: Unha resposta interior ó exilio" in *Actas do Congreso Internacional "O exilio galego"*
* Ficha en Represión franquista en Lugo
**Huaraz**, fundada como *San Sebastián de Huaraz*, é unha cidade peruana, capital da provincia homónima e do departamento de Ancash. A zona metropolitana que abrangue parte dos distritos de Huaraz e Independencia atópase na parte central do Callejón de Huaylas e á marxe dereita do río Santa a 3.052 msnm; conta cunha extensión de 8 km² e unha poboación de 131.377 habitantes en 2011, o que fai que sexa a segunda cidade da rexión por poboación, e a segunda máis importante dos andes centrais do Perú, despois da cidade de Huancayo. Popularmente Huaraz é coñecida como a Suíza peruana, por estar arrodeada de impoñentes montañas nevadas da Cordilleira Branca.

As orixes da cidade remóntanse á época pre inca, co desenvolvemento dos primeiros asentamentos humanos arredor dos ríos Quilcay e Santa. A súa fundación española produciuse en 1574 como redución de indios. Durante a independencia do Perú, a cidade acolleu e abasteceu o exército libertador con equipos e materiais militares, ganándose así o apelativo emblemático de "A moi nobre e xenerosa cidade de Huaraz" dada polo libertador Simón Bolívar. En 1970 o 95% da cidade ficou destruído polo terremoto que asolou a rexión Áncash no que faleceron aproximadamente 20.000 huaracinos.

A actividade económica huaracina baséase na agricultura, o comercio e o turismo, con gran presenza deste último pois concentra a maior porcentaxe de infraestrutura turística da serra ancashina; sendo o punto de chegada para practicantes de deportes de aventura e de alta montaña nos nevados da Cordilleira Branca, así como os percorridos cara ao complexo arqueolóxico de Chavín de Huántar e toda a Serra Oriental de Ancash.

Toponimia
---------

O nome da cidade provén do vocábulo quechua "Waraq" que significa "Amencer", xa que os poboadores prehispánicos da zona tiñan como unha das súas principais deidades a "waraq quyllur" (estrela do amencer), sendo esta o planeta Venus.

Notas
-----

1. ↑  RPP Noticias (22 de xuño de 2009). RPP Noticias, ed. "Huaraz: La Suiza peruana". Arquivado dende o orixinal o 11 de decembro de 2012. Consultado o 11 de decembro de 2012.
2. ↑  "Evolución histórica de Huaraz.". Arquivado dende o orixinal o 12 de outubro de 2011. Consultado o 11 de decembro de 2012.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Huaraz*** |

* Municipalidad Provincial de Huaraz
* Gobierno Regional de Ancash
* Universidad Nacional Santiago Antúnez de Mayolo

* Portal:Perú

|  |  |
| --- | --- |
| Control de autoridades | 
* Wd: Q793809
* WorldCat
* VIAF: 152452261
* EBID: ID
* GeoNames: 3696378
* GND: 4350438-3
* LCCN: n81047893
* WOEID: 418456

 |